ลักษณะการประกอบธุรกิจ

การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจและการบริหาร

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) ประกอบธุรกิจหลัก 2 ด้านคือ

1.  ผลิตสิ่งพิมพ์ของตนเอง (สายธุรกิจสำนักพิมพ์)

1.1 นิตยสาร บริษัทรับโอนการผลิตและการจำหน่ายนิตยสารมาจากบริษัท บ้านและสวนและแพรว
จำกัด และบริษัท จัดจำหน่ายสิ่งพิมพ์ จำกัด มาดำเนินการตั้งแต่ 1 กันยายน 2533 ได้แก่
นิตยสารบ้านและสวน นิตยสารแพรว และนิตยสารแพรวสุดสัปดาห์ ต่อมาในเดือนกันยายน 2534
บริษัทได้ออกวางตลาดนิตยสารรายเดือนฉบับใหม่ชื่อ LIFE & DECOR และในเดือนกันยายน 2535
ได้ผลิตนิตยสารสำหรับสุภาพบุรุษฉบับใหม่ออกวางตลาด ชื่อนิตยสาร “TRENDY MAN”
แต่บริษัทได้ยุติการผลิตนิตยสารทั้ง 2 ฉบับได้แก่ LIFE & DECOR และ TRENDY MAN
ตั้งแต่เดือนสิงหาคม 2541 ต่อมาในเดือนตุลาคม 2541 บริษัทได้ออกนิตยสารรายปักษ์ฉบับใหม่
ชื่อนิตยสาร “ชีวจิต” สำหรับทางเลือกใหม่เพื่อสุขภาพ ในเดือนกุมภาพันธ์ 2544 บริษัทฯ
ได้ออกนิตยสารใหม่เป็นการนำเสนอข้อมูลเกี่ยวกับอาหารและสุขภาพ ชื่อนิตยสาร “Health &
Cuisine” ถัดมาในปีเดียวกันบริษัทได้ซื้อลิขสิทธิ์ในการจัดทำนิตยสาร National Geographic
ซึ่งเป็นนิตยสารระดับโลก มาจัดทำเป็นฉบับภาษาไทย
เพื่อให้คนไทยได้มีโอกาสสำรวจและเรียนรู้โลกในหลายแง่มุมเท่าเทียมกับประเทศต่าง ๆ ทั่วโลก
ฉบับปฐมฤกษ์ออกวางตลาดเมื่อเดือนสิงหาคม 2544 และในปี 2546
บริษัทได้ออกนิตยสารฉบับใหม่ชื่อนิตยสาร ROOM เป็นนิตยสารการแต่งบ้านแนวใหม่ ในปี 2547
บริษัทได้ออกนิตยสารใหม่คือนิตยสาร WE เป็นนิตยสารสำหรับผู้มีความรักและแผนครองชีวิตคู่
โดยออกวางตลาดในเดือนพฤษภาคม 2547 ในปี 2548 บริษัทฯ ได้ดำเนินการจัดซื้อลิขสิทธิ์นิตยสาร
Real Parenting
ซึ่งเป็นนิตยสารเกี่ยวกับแม่และเด็กที่มียอดจำหน่ายสูงเป็นอันดับหนึ่งในกลุ่มนิตยสารแม่และเด็กในประเทศสหรัฐอเมริกา
มาจัดพิมพ์เป็นฉบับภาษาไทย ด้วยจุดมุ่งหมายเพื่อส่งเสริมคุณค่าและสายสัมพันธ์ของครอบครัว ในปี
2549 บริษัทฯ ได้ดำเนินการจัดซื้อลิขสิทธิ์นิตยสาร Shape
เป็นนิตยสารสำหรับผู้หญิงยุคใหม่ที่ใส่ใจสุขภาพและความงาม
เพื่อส่งเสริมรูปแบบชีวิตที่มีแต่ความสดชื่น กระตือรือร้น กระฉับกระเฉง

1.2 หนังสือเล่ม นับตั้งแต่ปี 2536 จากเดิมที่ธุรกิจสายสำนักพิมพ์มีเพียงนิตยสาร 5 ฉบับ
ก็ได้ขยายตัวเข้าสู่ธุรกิจหนังสือเล่มทั้งชนิดปกอ่อนและปกแข็ง
เพื่อตอบสนองกลุ่มเป้าหมายให้ครบทุกกลุ่ม
โดยเพิ่มสายผลิตภัณฑ์ใหม่และจัดตั้งกองบรรณาธิการสำนักพิมพ์ต่าง ๆ ขึ้นได้แก่

  แพรวสำนักพิมพ์ ผลิตสิ่งพิมพ์ประเภทหนังสือเล่มทางด้านวรรณกรรม กวีนิพนธ์
  สารคดีและหนังสือภาพ สำหรับผู้อ่านทั่วไป

  แพรวเพื่อนเด็ก ผลิตหนังสือสำหรับเด็กและเยาวชนของชาติ
  เพื่อตอบสนองต่อพัฒนาการการเรียนรู้และจินตนาการสร้างสรรค์รวมถึงจัดกิจกรรมเพื่อรณรงค์การสร้างนิสัยรักการอ่าน
  ซึ่งถือว่าเป็นพื้นฐานสำคัญของการศึกษาสำหรับเด็กในอนาคต

  แพรวเยาวชน มุ่งสร้างสรรค์หนังสือเพื่อเยาวชน ทั้งหนังสือให้ความรู้และวรรณกรรม
  โดยคัดหนังสือที่ได้รับการยอมรับจากทั่วโลกมาถ่ายทอดเป็นภาษาไทยให้เยาวชนไทยได้รู้จักและซาบซึ้งกับวรรณกรรมที่เด็ก
  ๆ ทั่วโลกประทับใจ รวมทั้งส่งเสริมการสร้างสรรค์วรรณกรรมเยาวชนของนักเขียนไทยด้วย

  สำนักพิมพ์บ้านและสวน ผลิตสิ่งพิมพ์ทางด้านไม้ประดับ การเพาะเลี้ยง
  และการดูแลต้นไม้รวมทั้งการจัดสวนที่มีคุณภาพ รูปเล่มสวยงาม น่าอ่าน

  สำนักพิมพ์อมรินทร์ ผลิตหนังสือที่ให้ความรู้ในเชิงวิชาการด้านต่าง ๆ
  ไม่ว่าจะในด้านวัฒนธรรมสังคมและการเมือง ประวัติศาสตร์ เศรษฐกิจ หรือเทคโนโลยี
  รวมทั้งหนังสือธรรมะ ทั้งนี้ก็เพื่อเป็นแหล่งความรู้ที่น่าเชื่อถือได้อีกแหล่งหนึ่งสำหรับผู้อ่าน

  สำนักพิมพ์แพรวเอ็นเตอร์เทน ผลิตหนังสือที่รวบรวมข้อเขียน บทวิจารณ์
  ที่เป็นประโยชน์และให้ความบันเทิงในแวดวงภาพยนตร์ ละคร และดนตรี

  สำนักพิมพ์ครัวบ้านและสวน ผลิตหนังสือเกี่ยวเนื่องกับอาหารการกินอย่างครอบคลุม
  โดยมุ่งเน้นสาระและความรู้เกี่ยวกับอาหารในรูปแบบต่าง ๆ
  ไม่ว่าจะเป็นตำราเคล็ดลับการปรุงอาหาร ความรู้ทางโภชนาการ
  ไปจนถึงความลุ่มลึกทางวัฒนธรรมและศิลปะเกี่ยวเนื่องกับอาหาร

  สำนักพิมพ์คลินิกบ้านและสวน
  ผลิตหนังสือเน้นสาระความรู้เกี่ยวกับการดูแลสุขภาพกายและสุขภาพใจเพื่อผู้อ่านสามารถนำไปประยุกต์ใช้กับตัวเองได้อย่างเต็มที่
  โดยมีจุดมุ่งหวังถึงความสุขกายสบายใจของผู้อ่านทุกคน

  สำนักพิมพ์อรุณ ผลิตนวนิยายคุณภาพจากปลายปากกานักเขียนชื่อดังระดับแนวหน้า
  เพื่อสร้างความบันเทิง ความสุข ตอบสนองอารมณ์และสอดแทรกแง่คิดต่าง ๆ แก่ผู้อ่าน

สำนักพิมพ์สุดสัปดาห์ ผลิตหนังสือเพื่อสาระและความบันเทิงสำหรับคนรุ่นใหม่

  สำนักพิมพ์ NG ผลิตหนังสือสารคดีระดับโลก
  เพื่อตอบสนองความต้องการของกลุ่มคนรุ่นใหม่ที่ต้องการ เรียนรู้ในโลกในหลากแง่มุม เช่น
  การผจญภัยในโลกกว้าง และเรื่องอื่น ๆ ที่อยู่ในความสนใจแปลออกมาเป็นภาษาไทย
  เพื่อให้กลุ่มผู้อ่านคนไทยเข้าถึงความรู้ที่น่าตื่นเต้นและมีสาระในเวลาเดียวกัน

  สำนักพิมพ์นิตยสารแพรว จัดทำหนังสือซึ่งให้ทั้งสาระความบันเทิง ตลอดจนเรื่องราวความงาม
  แฟชั่นทุก ยุคสมัย จากเนื้อหาและบทความในหน้านิตยสารแพรวที่ได้รับความนิยมจากผู้อ่าน
  หรือเรื่องราวชีวิต ข้อคิดจากบุคคลที่มีชื่อเสียงในแวดวงต่าง ๆ ของสังคม

  สำนักพิมพ์อมรินทร์คอมมิกส์ มุ่งผลิตผลงานในรูปแบบหนังสือการ์ตูนเชิงสร้างสรรค์
  หรือภาพลายเส้นอันสวยสดงดงาม นำเสนอควบคู่ไปกับสาระ ความรู้
  หรือเกร็ดเรื่องราวที่น่าสนใจต่าง ๆ อ่านได้ทุกเพศทุกวัย
  และเหมาะอย่างยิ่งสำหรับการอ่านเพื่อเรียนรู้ของเยาวชนไทย

3.  ฝ่ายพัฒนาธุรกิจ เดิมชื่อฝ่ายกิจกรรมพิเศษได้เริ่มก่อตั้งเมื่อ พ.ศ. 2539
    ต่อมาได้เปลี่ยนเป็นฝ่ายพัฒนาธุรกิจ
    วัตถุประสงค์เพื่อเป็นการส่งเสริมอาชีพและส่งเสริมกระบวนการเรียนรู้ให้กับสมาชิกนิตยสารในเครือบริษัทและสมาชิกของสังคมโดยรวม
    โดยมีกิจกรรมที่สำคัญได้แก่

    1.  อมรินทร์ทัวร์
        เป็นผู้นำในการจัดกิจกรรมท่องเที่ยวอันหลากหลายทั้งในประเทศและต่างประเทศ
        และรับจัดทัวร์ให้กับองค์กรต่าง ๆ อาทิ ทัวร์สุขภาพ ทัวร์ท่องเที่ยวเชิงวัฒนธรรม
        ทัวร์อนุรักษ์ธรรมชาติ ทัวร์ธรรมะ โดยวิทยากรชั้นนำมากมาย
        เพื่อตอบสนองความต้องการของนักเดินทางอย่างแท้จริง ภายใต้ แนวคิด
        “บริการเป็นเยี่ยม คุณภาพเป็นยอด ประทับใจตลอดการเดินทาง”

    2.  อมรินทร์เทรนนิ่ง โดยเชื่อมโยงจากเนื้อหาที่นำเสนอเกี่ยวกับบ้านและสวน
        อาหารและสุขภาพ ศิลปะและความสวยงาม พัฒนาเป็นกิจกรรมอบรมหลักสูตรคุณภาพต่าง
        ๆ ซึ่งผู้เข้าอบรมจะได้เรียนรู้ทั้งภาคทฤษฎีและภาคปฏิบัติอย่างเต็มที่
        จากวิทยากรผู้ทรงคุณวุฒิชั้นนำ

    3.  รายการโทรทัศน์ เป็นอีกก้าวสำคัญอีกก้าวหนึ่งของธุรกิจใหม่ในเครืออมรินทร์
        กับรายการโทรทัศน์ “16/15 เวลาสุขภาพ” ซึ่งต่อมาได้เปลี่ยนชื่อเป็นรายการ
        “คลับสุขภาพ” เป็นซีรี่ส์แนวใหม่สะท้อนวิถีชีวิตครอบครัวทันสมัยที่ใส่ใจดูแลสุขภาพองค์รวม
        ถ่ายทอดผ่านความน่ารักความสดใส และความอบอุ่นของครอบครัวของพิธีกร
        พบกับสาระความรู้และความเพลิดเพลินในเรื่องสุขภาพ อาหาร
        การออกกำลังกายและความงาม ทุกวันพฤหัสบดี เวลา 16.10 – 16.25 น.
        ทางสถานีโทรทัศน์ช่อง 7 นอกจากนี้รายการโทรทัศน์แนวใหม่ชื่อ “บ้านและสวน”
        ได้ถือกำเนิดและได้เริ่มออกอากาศไปเมื่อวันที่ 4 กุมภาพันธ์ 2549
        และออกอากาศทุกวันอาทิตย์เวลา 15.00-15.30 น. ทางช่อง 9 อ.ส.ม.ท.
        ปัจจุบันได้ย้ายเวลาออกอากาศเป็นทุกวันเสาร์เวลา 11.00 – 11.30 น. ทางช่อง 9
        อ.ส.ม.ท. โดยมีกระแสตอบรับทั้งจากผู้ชมและผู้สนับสนุนรายการ
        ตลอดจนผู้เกี่ยวข้องทั้งหลายเป็นอย่างดี

1.4 งานแฟร์ ก้าวสู่ปีที่ 7 สำหรับการจัดงาน “บ้านและสวนแฟร์” โดยนิตยสารบ้านและสวน
เป็นงานแฟร์เกี่ยวกับบ้านและสวนที่ใหญ่ที่สุดและตรงใจทั้งผู้เข้าชมงานและผู้แสดงสินค้ามากที่สุดแห่งปี
จนทำให้ต้องขยายพื้นที่อย่างต่อเนื่อง จากปีแรกจัดงานที่ศูนย์ประชุมแห่งชาติสิริกิติ์
ต่อมาขยายจนเต็มพื้นที่ของศูนย์ฯ ปี 2546 ได้ย้ายมาจัดที่ศูนย์ประชุมไบเทค
และได้ขยายเต็มพื้นที่เช่นกัน ในปี 2549 บริษัทฯ
ได้มีการขยายพื้นที่ที่เพิ่มขึ้นตามความต้องการของลูกค้าและเพื่อเป็นการฉลองครบรอบนิตยสารบ้านและสวนครบรอบ
30 ปีจึงได้จัดงานขนาดใหญ่ในพื้นที่ 48,000 ตารางเมตรที่ศูนย์นิทรรศการอิมแพคเมืองทองธานี
ส่วนงานแฟร์เกี่ยวกับสุขภาพและความงามภายใต้ชื่องาน “Health & Cuisine & Beauty
Festival“ บริษัทฯ ได้เริ่มจัดในปี 2548 และจัดต่อเนื่องในปี 2549 ที่ศูนย์ประชุมแห่งชาติสิริกิติ์

  2. งานรับจ้างพิมพ์ทั่วไป

ศักยภาพในการผลิตของส่วนโรงพิมพ์ในปี 2544 จากเดิมที่บริษัทได้ก่อสร้างอาคาร 2 ชั้น
พื้นที่ใช้สอย 6,200 ตารางเมตร บนที่ดินเนื้อที่ 5 ไร่ 56 ตารางวา ตั้งอยู่ในซอยวัดชัยพฤกษ์มาลา
ถนนปิ่นเกล้า-นครชัยศรี เขตตลิ่งชัน กรุงเทพฯ เพื่อติดตั้งเครื่องจักรที่มีเทคโนโลยีที่ทันสมัย
โดยมีเป้าหมายที่จะให้โรงพิมพ์มีความพร้อมในการรองรับงานได้ครบถ้วนทุกขั้นตอนกระบวนการผลิต
เพื่อตอบสนองการผลิตสิ่งพิมพ์ที่มีคุณภาพ
และการให้บริการที่ประทับใจตามปรัชญาของโรงพิมพ์ที่ถือปฏิบัติมาตลอดระยะเวลาตั้งแต่เริ่มก่อตั้งโรงพิมพ์
จุดยืนทางด้านการตลาดที่สำคัญของสายธุรกิจโรงพิมพ์ คือ ตลาดงานพิมพ์คุณภาพสูง (High
Definition Color Printing) ทั้งในประเทศและต่างประเทศ
เพื่อให้บรรลุเป้าหมายดังกล่าวข้างต้น
สายงานธุรกิจโรงพิมพ์ได้มีการปรับปรุงและพัฒนาโครงสร้างพื้นฐาน (Infrastructure)
เพื่อสู่ความเป็นเลิศทางด้านคุณภาพงานพิมพ์และการบริการทุกด้าน
อย่างสม่ำเสมอและต่อเนื่องมาโดยตลอด บริษัทได้ทำการวิจัยในการนำเทคโนโลยีใหม่ ๆ มาใช้
อาทิเช่น ระบบเครือข่ายคอมพิวเตอร์ความเร็วสูง ระบบ Storage Area Network (SAN)
ระบบ PDF-Work Flow สำหรับการผลิตงานกราฟฟิค (งาน Prepress)
และระบบการพิมพ์ไร้แอลกอฮอล์ การทำเล่มโดยใช้กาว Poly Uritane ในขั้นตอนการผลิต
เป็นต้น

ตั้งแต่ปี 2544 เป็นต้นมา
สายธุรกิจโรงพิมพ์ได้ปรับเปลี่ยนเครื่องพิมพ์จากรุ่นเก่าที่มีอายุการใช้งานมานานและล้าสมัย
เป็นเครื่องพิมพ์รุ่นใหม่ที่มีเทคโนโลยีทันสมัยที่สุด
ประกอบด้วยระบบการจัดการงานพิมพ์ทุกขั้นตอนด้วยโปรแกรมที่ทันสมัย
ซึ่งได้ดำเนินการติดตั้งเมื่อกลางปี 2544 แล้วเสร็จทั้งหมดในไตรมาสแรกของปี 2545
และสายธุรกิจโรงพิมพ์ได้เพิ่มกำลังการผลิตโดยสั่งซื้อเครื่องพิมพ์ใหม่อย่างต่อเนื่อง
และเพื่อรองรับการขยายตัวของบริษัทฯ ทุกสายธุรกิจ รวมไปถึงบริษัทฯ
ได้จัดซื้อที่ดินติดกับโรงพิมพ์เพิ่มอีก 15 ไร่ ทำให้มีอาณาบริเวณเพิ่มขึ้นรวม 20 ไร่
เพื่อขยายการก่อสร้างอาคารคลังสินค้า 2 คลัง และอาคารสำนักงานของส่วนโรงพิมพ์
และย้ายสายงานธุรกิจสำนักพิมพ์มารวมอยู่ในบริเวณเดียวกัน ภายใต้โครงการ Amarin
Corporate Park ทำให้บริษัทฯ มีพื้นที่ทำงานที่เพียบพร้อมทุกสายงานภายใต้บรรยากาศ
Corporate Park ที่ดีที่สุดแห่งหนึ่ง

ด้วยความมุ่งมั่นในการรักษาคุณภาพงานพิมพ์และการบริการดังกล่าวข้างต้น
ยังผลให้สายธุรกิจโรงพิมพ์ได้รับการรับรองระบบคุณภาพมาตรฐาน ISO 9002 จากสถาบัน BVQI
ซึ่งนับเป็นโรงพิมพ์อันดับต้น ๆ ของประเทศไทยที่ได้รับการรับรองระบบคุณภาพ ISO 9002
ครบทั้งวงจรการพิมพ์

ลักษณะการประกอบธุรกิจ

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) ประกอบธุรกิจหลักคือ
รับจ้างพิมพ์งานทั่วไป ผลิตสิ่งพิมพ์ของตนเองและรับจ้างโฆษณา จากการที่บริษัทผลิตสิ่งพิมพ์เอง
และใช้ช่องทางการจัดจำหน่ายผ่านบริษัทร่วม บริษัทจึงได้เข้าไปถือหุ้นในบริษัท อมรินทร์บุ๊คเซ็นเตอร์
จำกัด 19 เปอร์เซ็นต์ ซึ่งประกอบธุรกิจจัดจำหน่ายสื่อสิ่งพิมพ์ทุกชนิด
ผ่านระบบสายส่งตัวแทนร้านหนังสือทั่วประเทศหรือระบบเอเย่นต์ และขายปลีกผ่านร้านนายอินทร์ทั้ง
34 สาขาพร้อมกันนี้ได้เข้าไปถือหุ้นในบริษัท มัลติมีเดียครีเอชั่น จำกัด 19 เปอร์เซ็นต์
เป็นบริษัทประกอบธุรกิจเกี่ยวกับขายสินค้าและบริการระบบมัลติมีเดีย
เพื่อใช้เป็นโอกาสที่บริษัทจะขยายธุรกิจ เพื่อเข้าสู่ยุคสิ่งพิมพ์อิเลคโทรนิค ในช่วงไตรมาส 4 ปี
2548 บริษัท ได้ลงทุนในเงินลงทุนของบริษัท ดับบลิวพีเอส (ประเทศไทย) จำกัด จำนวน 2.5
ล้านบาทคิดเป็น 0.5 เปอร์เซ็นต์ ส่วนรายละเอียดของบริษัทที่เกี่ยวข้องได้อธิบายไว้ในเอกสารแนบ
2 ทุกบริษัทที่เกี่ยวข้องแล้ว

+--------------------------+---------------+--------------+-----------+
| โครงสร้างก                |               |              |           |
| ารถือหุ้นในกลุ่มบริษัทประกอบด้วย |               |              |           |
+--------------------------+---------------+--------------+-----------+
| ดำเนินการโดย              | ประเภทธุรกิจ    | ทุนชำระแล้ว    | สัดส       |
|                          |               | (บาท)        | ่วนการถือหุ้น |
+--------------------------+---------------+--------------+-----------+
| บริษัท อมรินทร์บุ๊คเซ็นเตอร์     | จำหน่ายสื่อสิ่งพิมพ์ | 1            | 19%       |
| จำกัด                     |               | 0,000,000.00 |           |
+--------------------------+---------------+--------------+-----------+
| บริษัท มัลติมีเดียครีเอชั่น จำกัด  | ขา            | 3,000,000.00 | 19%       |
|                          | ยสินค้าและบริการ |              |           |
+--------------------------+---------------+--------------+-----------+
| บริษัท ดับบลิวพีเอส           | ระบบมัลติมีเดีย   | 50           | 0.5%      |
| (ประเทศไทย) จำกัด         |               | 0,000,000.00 |           |
|                          | สิ่งพิมพ์         |              |           |
+--------------------------+---------------+--------------+-----------+